6. számú melléklet

**INDOKOLÁS**

**a közterület használatának szabályairól szóló 2/2011. (I.31.) önkormányzati rendelet módosításáról szóló önkormányzati rendelethez**

A közterület használatának szabályairól szóló 2/2011. (I.31.) önkormányzati rendelet (a továbbiakban: Ör.) módosítása magasabb szintű jogszabály módosítása, eltérő fogalomhasználata miatt vált szükségessé. Az Ör. tartalmazta a mutatványos tevékenység céljára történő közterület-használatra vonatkozó szabályokat. A mutatványos berendezések fogalmát és az azokra vonatkozó szabályokat a mutatványos berendezések biztonságosságáról szóló 7/2007. (I.22.) GKM rendelet tartalmazta, amely 2020. november 30. napján hatályát vesztette.

A területet ettől az időponttól újraszabályozó jogszabály az egyes szórakoztatási célú berendezések, létesítmények és ideiglenes szerkezetek, valamint szórakozási célú sporteszközök biztonságosságáról szóló 24/2020. (VII.3.) ITM rendelet a „mutatványos berendezés” fogalom helyett a „szórakoztatási célú berendezés” fogalmát használja.

A rendeletben az egyértelmű jogalkalmazás érdekében szükséges lekövetni a fogalom magasabb szintű jogszabályokban történt módosulását.

**1. §**

A rendelet normaszövegében két helyen és a mellékletben egy helyen használt fogalom szövegcserés módosítását tartalmazza.

**2. §**

A rendelet hatályba lépését tartalmazza.